
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Aruba a cera un siman cu dos acontecimento hopi tristo cu 
a sacudi curason di tur. Prome Minister Evelyn Wever-Croes, 
den conferencia di prensa di Gobierno di Aruba dialuna mainta 
a expresa su palabranan di consuelo v forsa na ambos famia 
cu e perde nan viu den un forma asina inespera. 


Forsa na mavornan di Babv Noah: 

Prome Minister den nomber di Gobierno di Aruba v pueblo di 
Aruba en general, ta desea mavornan v famia complete di babv 
Noah di apenas 4 luna, cu diahuebs a favece na un scol creche, 
hopi forsa. Por a nota cu Aruba henter a biba e tristesa grandi 
aki hunto cu famia di babv Noah. E compromiso di Gobierno 
ta keda pa creche v luganan cu ta cuida nos muchanan ta 
luganan mas safe posibel pa nos muchanan. “Pero tin biaha, 
Dios ta dicidi diferente', Prome Minister a expresa. 


Accidente tragico di Cassidv: 

E accidente tragico di boto unda cu un hobencita turista di 13 
aña a perde su bida, tambe a conmovi comunidad bastante y 
tambe a trece hopi tristesa. Ministerio Publico y Polis Maritimo 
ta atendiendo cu investigacion profundo di e accidente aki y lo 
duna mas informacion despues cu esakinan bira disponibel. 
Prome Minister a duna di conoce cu despues cu e investigacion 
finalisa, lo reuni cu tur autoridad cu ta atende cu e tema di 
watersports pa delibera si e investigacion ta sugeri cu mester 
bin cambionan teniendo cuenta di e seriedad di e siguridad di 
local y turistanan. 


Apelacion pa ta mas cauteloso: 

Prome Minister ta haci apelacion riba tur cu ta haci e tipo di 
trabounan aki, pa ta extra cauteloso. Despues di e accidente 
tragico aki, e no por ta ‘business as usual mas’. “Esaki ta un 
muestra di e responsabilidad cu cada ciudadano ta carga pa 
nos hiba nos pais padilanti. Como gobernantenan, nos tin un 
responsabilidad grandi, pero cada ciudadano cu ta labora riba 
nos pais, esnan cu ta traha na beach, den hotel, den gobierno, 
scol y cualkier otro caminda, tin cu carga nos responsabilidad 
y sea extra cauteloso. Ban duna e miho calidad di servicio. 
Y ora cu ta trata bida di hende, laga nos pone mas atencion 
ainda na esaki”, Prome Minsiter a enfatisa. 


Prome Minister ta bishita mayornan di Cassidy: 

Prome cu nan a biaha bek pa nan pais, Prome Minister a bishita 
e mayornan di e hobencita Cassidy, kendenan ta hopi kibra y 
desconsola cu e perdida grandi aki di nan yiu. Sinembargo, nan 
ta hopi agradeci di e sosten cu nan a ricibi di varios persona 
na Aruba. 


“Ban sigui tene mayornan di baby Noah como mayornan di 
Cassidy den oracion y den pensamento y cu Dios duna nan 
forsa cu e perdida grandi aki. 

Prome Minister Evelyn Wever-Croes: 


CAMBIO DI CONTENIDO Y TITULO DI 
COMUNICADONAN MANDA PA PRENSA TA 
FALTA DI ETICA Y PROFESIONALISMO 


Alabes e ta cambia e esencia di e comunicadonan 


Durante Conferencia di Prensa dialuna mainta, despues cu 
Prome Minister Evelyn Wever-Croes a duna un splicacion 
amplio riba e procedura di suspension di un empleado publico, 
a splica con cierto prensa ta cambia contenido y titulo di 
comunicadonan manda. 


Den fin di siman, despues di a tuma nota di e manera con 
oposicion a hiba e situacion di e empleado publico cu a 
wordo suspendi, Gobierno di Aruba a presenta un relato di 
prensa exactamente riba e parti cu Prome Minister a splica 
detayadamente di con e procedura ta na momento cu un 
empleado publico haye den situacionnan asina. 


“Gobierno a saca un relato di prensa na unda nos ta bisa cu 
integridad no ta depende di genero. Integridad ta haci lo corecto. 
Lamentablemente nos a ripara cu un medio di comunicacion a 
cambia e titulo y e esencia y pa colmo a pone un mentira cu ta 
para cu e Griffier lo a pidi ami pa firma e carta. Pa colmo nos 
ta mira despues tambe cu Parlamentarionan ta reacciona riba 
e mentira aki pa purba hacie un berdad y cuminsa cuestiona 
ami riba dje”, Prome Minister a remarca. 


Prome Minister a pidi e medio di comunicacion pa coregi esaki 
y nan a nenga di coregi. E titulo y articulo cu Gobierno a manda 
pa splica e procedura kico ta pasa ora cu bo tin un caso di 
integridad. E medio di comunicacion a haci cambio na e titulo 
cambiando e esencia di e berdad. 

Prome Minister Evelyn Wever-Croes: 


"Ora bo ta para pa integridad, bo mester 
actua, maske ta hendenan di bo propio 
partido" 


E titulo cu Gobierno a manda: 

‘INTEGRIDAD NO CONOCE DISTINCION DI GENERO”. “Ora 
bo ta para pa integridad, bo mester actua, maske ta hendenan 
di bo propio partido”. 


E titulo cambia di e medio di comunicacion: 
MIN PRES; TA GRIFFIER DI PARLAMENTO A PIDI MI PA 
SUSPENDE LIESJE. 


“Ningun caminda den e articulo ta poni cu un hende a pidi mi. 
Ningun hende mester pidi mi pa mi asumi mi responsabilidad. 
Esey tabata e esencia di e articulo. Ami ta akinan no pa ta 
popular sino pa mi carga mi responsabilidad”, Prome Minister 
a enfatisa. 


E medio di comunicacion aki, despues cu Prome Minister a 
pidi nan pa cambia e titulo aki, nan a nenga y a contesta cu si 
Gobierno no paga, nan ta haci cu e articulo loke cu nan kier. 


“Gobierno no ta paga pa ningun articulo pues el a keda asina. Mi 
ta keda di opinion si cu esaki ta contra etica y profesionalismo, 
pero e ta keda na e medio di comunicacion. Ami no ta akinan 
pa ataca, mi ta akinan pa mustra riba un hecho cu a sosode 
y mi ta kere ta importante pa henter Aruba sa pasobra e ta 
mi responsabilidad cu comunidad”, Prome Minister a duna di 
conoce. 


MIN-PRES: TA 
GRIFFIER DI 
PARLAMENTO A 
PIDI MI PA 
SUSPENDE LIESJE 


March, 2022, 3:21 pm 


Gabinete Wever - Croes II 


ISLA (+) ONLINE ‘A 


Diamars 29 Maart 2022 


XIOMARA MADURO 


Durante su biahe na Hulanda: 


MINISTER XIOMARA MADURO A REUNI 
RIBA E TRABAONAN CU MESTER WORDO 
HACI PA MEHORACION FINANCIERO DI 
PAIS ARUBA 


Riba su agenda di biahe di trabao na Hulanda, Minister Maduro 
a reuni tambe riba e tereno financiero. Manera nos tur sa Aruba 
tambe ta bezig pa locual ta trata e leynan di conseho di reino 
y den nan tin e RAFT, esaki ta pa e supervision financiero cu 
mester bira un ley di consensus di reino. E trabaonan ta wordo 
haci pero den e preparacion pa esaki su implementacion, 
Minister di Finansa a tene varios reunion na Hulanda. 


Reunion cu Sr. Richard van Zwol, miembro di Conseho di 
Estado 

Minister di Finansa a trece dilanti cu a reuni cu Sr. van Zwol, 
kende ta Staatsraad na Raad van State y alabes e ta miembro 
di e camara presupuestario hulandes (begrotingskamer). Ta 
trata un reunion importante buscando e solucionnan, pasobra e 
supervision financiero cu ta bini y sigur cualkier otro mehoracion 
financiero pa pais Aruba, lo tin cu conta na un momento tambe 
cu un begrotingskamer. Durante e reunion a intercambia 
pensamento cu Sr. van Zwol, kende conoce Aruba y door di su 
conocimento di e otro begrotingskamernan den Europa (e ta 
presidi diferente begrotingskamer na nivel europeo). Pa Sr. van 
Zwol su experticio a hiba un combersacion riba e grandura di 
un camara asina pa Aruba y unda e camara aki mester wordo 
ubica den locual ta e constelacion cu nos conoce aki na Aruba. 
E trabao di e camara aki ta bay ta pa supervisa e normanan 
financiero y esaki ta bay tin mester di dje pa un bon maneho 
financiero pa pais Aruba. 


Reunion cu Dutch State Treasury Agency 

Den mesun cuadro di trabaonan pa mehoracion di maneho 
financiero di pais Aruba tambe e mandatario encarga cu finansa 
a haci un bishita na Dutch State Treasury Agency kende bao 
instruccion di BZK ta percura pa Aruba por haya e fondonan 


TTD». 


pa cubri e fiansanan cu Aruba ta haya for di Hulanda. A bay 
pa sera conoci y tambe intercambia un paar di informacion 
cu ta tecnicamente relevante pa locual ta bira e trabaonan cu 
ta wordo haci ariba nivel di treasury aki na Aruba y tambe na 
Hulanda. Asina cada banda por tin e conocimiento y por alinia 
e trabaonan cu tin cu wordo haci. 

Continuacion MINISTER XIOMARA MADURO A REUNI RIBA E TRABAONAN.... 


Reunion cu Vereniging cu Nederlandse Gemeenten 
Ademas a bishita e Vereniging Nederlandse Gemeenten, VNG 
kende ta wordo encabesa pa e alcalde di Den Haag, Sr. Jan 
van Zanen. Aki a busca e sosten y e cooperacion necesario 
pa locual ta e mehoracion di e.o. proceso di compra di servicio 
y producto di gobierno di Aruba. Otro punto ta e parti di e 
sistematica di presupuesto y cual ta topiconan relevante pa 
locual ta tema A den landspakket. Si compara cu Hulanda, aki 
na Aruba tin un solo plano di gobernacion, pero locual tin aki 
nos lo por wordo compara cu gemeente di Hulanda pa locual 
ta e administracion financiero. VNG tin un centro di experticio 
y aki ta unda Aruba ta busca pa por haya asistencia pa por 
mehora e sistemanan di e proceso di compra di servicio y 
producto aki na Aruba. 


Reunion cu Oscar van Leeuwen di Improven 

Riba e mesun topico di tereno financiero a reuni tambe cu Sr. 
Oscar van Leeuwen di Improven kende hunto cu e partner 
local Grant Thornton tin den nan encargo e investigacion 
pa mehoracion di e maneho y control financiero. Esaki pa 
gobierno por ta mas den control di e situacion financiero di nos 
Pais y asina saca afo unda nos ta para y kico ta e procesonan 
cu tin cu cambia pa trece e mehoracion cu kier wordo logra. E 
mandatario a acentua cu esaki ta e reunion cu mester a tuma 
luga pa medio di zoom, pa motibo cu covid a haci su entrada 
na cas di Sr. van Leeuwen. E investigacion aki ta rekeri pa por 
cumpli cu tema A.1.2 di e Landspakket. 


Miembro di delegacion financiero di Aruba a reuni cu 
ambtenaar di Coho y BZK 

Tambe e mandatario a trece dilanti cu miembronan di e 
delgacion financiero di Aruba a reuni na nivel di ambtenaar, 
cu ambtenaarnan di Coho y tambe BZK, pa por a intercambia 
algun informacion tecnico cu ta necesario pa e bon cooperacion 
entre Aruba cu Hulanda pa locual ta trata e topico di Coho. 


Na clausura hunto coleganan minister Tjon, Croes y tambe 
Minister Plenipotenciario Besaril a reuni cu Minister Rob Jetten 
pa desea e mandatario exito cu e reto cu tin su dilanti como 
minister di Clima y Energia di Hulanda. E meta tabata pa asina 
fomenta e bon relacion politico cu ta necesario pa bienestar di 


pais Aruba. 


Esaki tabata e relato di biahe pa Hulanda y e meta di e minister 
di Cultura pa atende e Vierlandenoverleg y tambe e reunionnan 
riba e tereno financiero cu esnan relevante pa e trabao cu 
mester wordo haci pa e implementacion di e acuerdonan cu 
tin pa locual ta trata e landspakket pa mehoracion financiero 
di pais Aruba. 

ROCCO TJON 


A REUNI CU DIFERENTE DEPARTAMENTONAN 
DI HUSTICIA DEN CUADRO DI PROYECTO DI 
EDIFICIO EX-CODEMSA 


Dialuna durante dia, Minister di Husticia y Asuntonan Social 
Sr. Rocco Tjon a reuni cu e diferente departamentonan di 
Husticia. Manera a wordo anuncia algun luna atras, e proyecto 
caminda diferente departamento di Husticia lo bay muda pa e 
edificio di Ex-Codemsa, ta den pleno ehecucion. Den cuadro 
di esaki, a reuni cu Cuerpo Policial, Inmigracion, Bureau City 
Inspector y CEA, caminda a logra determina e necesidadnan 
concreto cu nan tin mester di dje, pa asina nan por ubica nan 
trahadonan. Pues un proyecto sumamente importante pa 
Ministerio di Husticia. 


E proyecto aki ta importante, pa motibo cu ora ubica e diferente 
departamentonan di husticia bou di un solo edificio, esaki lo 
percura pa procesonan ta miho alinia pa trabounan por wordo 
miho ehecuta, tambe lo percura pa brinda un miho servicio na 
henter nos comunidad. Locual tambe ta hopi importante, ta cu 
lo percura pa e trahadonan tin e espacio y circunstancianan 
necesario pa por haci nan trabounan, locual nan tin derecho 
riba dje. Nan condicionnan di trabou lo ta hopi mas miho di 
locual nan ta actualmente. 

Continuacion A REUNI CU DIFERENTE DEPARTAMENTONAN DI HUSTICIA.... 


Por ultimo, e Mandatario a indica di a ricibi e draft final, den 
cual a delinia e necesidadnan di cada departamento. Pronto lo 
bay entrega y presenta esaki na APFA, pa di e forma ey, mas 
tarda den luna di Mei, por presenta e concepto di Ley pa cu 
esaki den Parlamento di Aruba, pa asina e proyecto aki por 
wordo aproba y pa e trabounan mes por cuminsa. Di e forma 
aki, e trahadonan lo por traha bou di circunstancianan hopi 
mas miho, y lo por brinda un miho servicio na nos comunidad. 
Adicionalmente, e proyecto aki lo percura pa baha gastonan, 
cual lo resulta cu por bay haci hopi mas cu e recursonan limita 
cu nos tin. 

MINISTER ENDY CROES 


nseñansa y Deport 


MINISTER ENDY CROES PRESENTE NE DI 
CINCO EDICION DI GIOVANNI ARENDSZ 
CLASSIC BODYBUILDING 2022 


Despues di dos dia largo di evento, diasabra ultimo a tuma 
luga e gran final di e cinco edicion di Giovanni Arendsz 
Classic 2022 internacional organisa pa Aruba Bodybuilding & 
Powerlifting Association. Un Cas di Cultura bon atendi unda 
Minister Endy Croes tabata presente a hiba palabra y otorga 
premio ne ganadonan. E competencia a conta cu particpacion 
di atletanan local y internacional. 

Mas di trinta atleta a participa tanto hende homber como hende 
muhe di Aruba, Curacao, Guvana, Suriman. Trinidad v Tobago, 
Mexico, Antigua, Haiti v Jamaica. Minister Endv Croes ta 
gradici sr. Giovanni Arendsz pe invitacion v recepcion. Alabes 
ta felicita Aruba Bodybuilding & Powerlifting Association pa un 
tremendo evento. Pabien na tur e ganadonan y esnan cu a 
participa na e gran evento y a hacie uno exitoso! 

MINISTER DI DEPORTE TA FELICITA 
SELECCION DI ARUBA CU TA GANA EKIPO 
INTERNACIONAL CU SCORE DI 3-0 


Den un partido amistoso na caminda pa Nations League di 
CONCACAF 2022 


Diabierna ultimo Minister Endy Croes 
tabata invita pa presencia e tremendo 
partido di futbol entre seleccion nacional di | 
Aruba y ekipo internacional. Un Compleho | 
Deportivo Guillermo Prospero Trinidad f 
completamente yen di fanaticada pa 
sostene nos seleccion nacional den un wega 
amistoso contra hugadonan internacional 
cu ta activo riba nos isla. Fanaticada di bon 
futbol por a disfruta di un excelente partido 
unda seleccion nacional a vence y bira 
ganado di e partido aki cu e score di 3-0. E 
wega aki tabata di preparacion na caminda 
pe campeonato di Nations League 2022 di 
CONCACAF cu lo tuma luga den luna di 
juni proximo. 


Minister Endy Croes ta felicita Arubaanse 
Voetbal Bond (AVB), sr. David Abdul pa 
e iniciativa como tambe patrocinadonan 
cu a haci e evento aki posibel. Aruba 
completo por a disfruta di un anochi ameno 
y agradabel di un wega di nos seleccion 
nacional na cas. Pabien na nos seleccion 
nacional! 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 

